[{"text_idx": "#000000", "text": "Hiiumaa Suuremo\u0303isa peahoone so\u0308o\u0308gisaali konserveerimine"}, {"text_idx": "#000001", "text": "Suuremo\u0303isa ha\u0308rrastemajas toimusid aastal 2014-2015 suuremahulised remondito\u0308o\u0308d, millest vo\u0303tsid osa ka TERA restauraatorid. Koosto\u0308o\u0308s Vaike Vaheri firma Maalingutemeister ning sisearhitekti Nele Rohtlaga konserveerisime so\u0308o\u0308gisaali erakordselt detailirikast laemaalingut. Maaling sisaldas nii illusoorseid tahveldisi, piibli tsitaate, ko\u0303rgel tasemel aaderdust kui ka va\u0308ga peeneid figuraalsete elementidega ornamentikat."}, {"text_idx": "#000002", "text": "Laemaalingu seisukord oli ha\u0308vimisohus. Eelneva po\u0303lengu kustumise ka\u0308igus oli tugevalt kahjustunud maalingu alune krohv, mis oli mitmest kohast lahti ja a\u0308ra vajunud. Seda toestasid mitmed ajutised tugipostid. No\u0303ukogude ajal oli saal eraldatud kaheks eraldi ruumiks ja kuigi vahesein oli hiljem eemaldatud, ja\u0308i sellest ma\u0308rkimisva\u0308a\u0308rne kahjustus maalingule. Suurte vajumiste tagaja\u0308rjel oli lael mitmeid auke, palju va\u0308iksemaid pragusid ja lo\u0303hesid. Maaling ise oli niiskuse tagaja\u0308rjel kohati lahtine ja krakleestunud."}, {"text_idx": "#000003", "text": "So\u0308o\u0308gisaali lae kinnitamine talade abil"}, {"text_idx": "#000004", "text": "Suurimaks va\u0308ljakutseks oli sellel objektil lahtine krohv ning selle kaod. Stabiliseerimiseks katsetasime mitmeid erinevaid lahendusi ning pidamise no\u0303u Eva Mo\u0308ldri ning mitme Muinsukaitse ameti spetsialistiga, kuni leidsime parima lahenduse nii lae ajaloolise va\u0308a\u0308rikuse kui ka ruumi kasutamise seisukohalt. Kui olime saavutanud laes stabiilsuse, ta\u0308itsime praod sobiva pahtliga, mis sobivad konserveerimise po\u0303himo\u0303tetega, et kasutatav materjal peab olema stabiilne, originaali mitte kahjustav ning vajadusel kergesti eemaldatav."}, {"text_idx": "#000005", "text": "Kui olime lae pinna oli u\u0308htlaselt kinnitanud ja kaod ta\u0308itnud, alustasime mahukat puhastamise protsessi. Kuna tegemist oli so\u0308o\u0308gisaaliga, oli lagi juba paratamatult u\u0308sna ma\u0308a\u0308rdunud, lisaks sellel oli po\u0303lengust tulenev tahm ja kustutusto\u0308o\u0308dest tulenev niiskus maalingu va\u0308rvid kohati tundmatuseni muutnud. Seeto\u0303ttu tuli olla a\u0308a\u0308rmiselt ta\u0308helepanelik, et saavutada terviklik lo\u0303pptulemus ning anda edasi lae u\u0308htlane va\u0308rvigamma."}, {"text_idx": "#000007", "text": "Po\u0303leng ja kustututo\u0308o\u0308d olid suuresti kahjustanud u\u0308he ruumi poole va\u0308rvi seisukorda ja tonaalsust."}, {"text_idx": "#000008", "text": "Pa\u0308rast puhastamist retus\u030ceerisime parandused ning liimistasime lae terviklikult, et taastada o\u0303liva\u0308rvile iseloomulik sa\u0308ra, mis u\u0308htlasi kaitseb maalingut edasise ma\u0308a\u0308rdumise eest."}, {"text_idx": "#000009", "text": "Laemaaling pa\u0308rast lo\u0303plikku viimistlust koos interjo\u0308o\u0308riga"}]